નવ વર્ષની કાનુની લડત બાદ ફરિયાદ નોંધાઇ હોવા છતાં સાણંદ પોલીસે સાણંદના પ્રતિષ્ઠિત પરિવાર તેમજ સ્થાનિક પરિબળોને વશ થઇને સમગ્ર ફરિયાદ છુપાવવાનો પ્રયાસ કરીને મિડીયાને ચકરાવે ચઢાવ્યું હતું. એફઆઇઆરમાં ફોન્ટ મીસીંગ થઇ ગયા હોવાનુું કહીને સમગ્ર કૌભાંડ લીક ન થાય તેવા પ્રયાસો બાદ બીજા દિવસ સુધી એફ.આઇ.આરની વિગતો આપવાના ગલ્લા તલ્લા કરતા કાયદાનું રક્ષણ અને પાલન કરનારી પોલીસની ભૂમિકા પ્રત્યે અનેક આશંકા ઉભી થઇ છે.